ಬಿಗ್ ಬಾಸ್ ಆಟದಲ್ಲಿ ಎಡವಿಬಿದ್ದ ಸೋನು ಶ್ರೀನಿವಾಸ್ ಗೌಡ

ದೊಡ್ಮನೆಯಲ್ಲಿ ಸಾಕಷ್ಟು ವಿಚಾರವಾಗಿ ಹೈಲೈಟ್ ಆಗಿದ್ದ ಸೋನು, ಬಿಗ್ ಬಾಸ್(Bigg boss) ಫಿನಾಲೆ ತಲುಪಿದ್ದರು. ಆದರೆ ಕೊನೆಯ ಹಂತದಲ್ಲಿ ಎಲಿಮಿನೇಟ್ ಆಗಿ ಹೊರನಡೆದಿದ್ದಾರೆ. ಯಾವುದೇ ಫಿಲ್ಟರ್ ಇಲ್ಲದೆ ಬಾಯಿಗೆ ಬಂದ ಹಾಗೆ ಮಾತನಾಡುತ್ತಿದ್ದ ಸೋನು ಶ್ರೀನಿವಾಸ್ ಗೌಡ(Sonu Srinivas Gowda) ದೊಡ್ಮನೆಯ ಆಟದಲ್ಲಿ ಎಡವಿ ಬಿದ್ದಿದ್ದಾರೆ.

ಬಿಗ್ ಬಾಸ್ ಮನೆಯಲ್ಲಿ ನೇರ ಮಾತಿನಿಂದ ಗಮನ ಸೆಳೆದ ಸ್ಪರ್ಧಿಗೆ ಲಕ್ಕು ಕೈ ಕೊಟ್ಟಿದೆ. ಬಿಗ್ ಬಾಸ್ ಓಟಿಟಿಯ 42 ದಿನಗಳ ಆಟಕ್ಕೆ ಬ್ರೇಕ್ ಬಿದ್ದಿದೆ. ಫಿನಾಲೆ ಕೊನೆಯ ಹಂತದಲ್ಲಿ ಸೋನು ಎಲಿಮಿನೇಟ್ ಆಗಿ, ಟಿವಿ ಬಿಗ್ ಬಾಸ್‌ಗೆ ಹೋಗುವ ಅವಕಾಶವು ಕೈ ತಪ್ಪಿದೆ. ಇದನ್ನೂ ಓದಿ: ಸಾನ್ಯ ಶೆಟ್ಟಿ ಎಂದು ಕರೆದರೆ ನನಗಿಷ್ಟ: ಸಾನ್ಯ ಅಯ್ಯರ್

ಓಟಿಟಿಯಿಂದ ಬಿಗ್ ಬಾಸ್ ಸೀಸನ್ 9ರಲ್ಲಿ ಕಾಣಿಸಿಕೊಳ್ಳಲಿದ್ದಾರೆ ಎಂದುಕೊಂಡಿದ್ದ ಫ್ಯಾನ್ಸ್ ಸೋನು ಎಲಿಮಿನೇಷನ್‌ನಿಂದ ಶಾಕ್ ಆಗಿದೆ. ಫಿನಾಲೆಗೆ ಹೋಗುವ ನಾಲ್ಕು ಸ್ಪರ್ಧಿಗಳ ಪೈಕಿ ಸೋನು ಕೂಡ ಒಬ್ಬರಾಗಿರುತ್ತಾರೆ ಎಂದು ಅನೇಕರು ಭಾವಿಸಿದ್ದರು. ಆದರೆ ಓಟಿಟಿಯಲ್ಲಿ ವೀಕ್ಷಕರ ಸಪೋರ್ಟ್ ಸಿಗದ ಕಾರಣ, ಸೋನು ಔಟ್ ಆಗಿದ್ದಾರೆ.